
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea Ordonanţei Guvernului nr.61/2002 privind colectarea creanţelor bugetare, cu care comisia noastră a fost sesizată în fond cu adresa Biroului Permanent nr.197 din 26 mai 2003.

	PREŞEDINTE,

Prof. dr. Florin Georgescu

RAPORT

asupra propunerii legislative pentru completarea Ordonanţei Guvernului nr.61/2002 privind colectarea creanţelor bugetare
Cu adresa nr.197 din 26 mai 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea Ordonanţei Guvernului nr.61/2002 privind colectarea creanţelor bugetare.
La întocmirea raportului s-a avut în vedere punctul de vedere al Guvernului, precum şi avizul Consiliului Legislativ.

La lucrările comisiei au participat 22 deputaţi, din totalul de 25 membri ai comisiei.

In urma examinării propunerii legislative pentru completarea Ordonanţei Guvernului nr.61/2002 privind colectarea creanţelor bugetare, în şedinţa din 3 septembrie 2003, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu următoarele amendamente:
	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	Articol unic – Ordonanţa Guvernului nr.61/2002 privind colectarea creanţelor bugetare publicată în Monitorul Oficial al României, Partea I, nr.644 din 30 august 2002, se completează după cum urmează:
	Articolul unic se reformulează astfel:
„Articol unic -  Ordonanţa Guvernului nr.61/2002 privind colectarea creanţelor bugetare, aprobată cu modificări şi completări prin Legea nr.79/2003, republicată în Monitorul Oficial al României, Partea I, nr.582 din 14 august 2003, se completează după cum urmează:”


	Pentru respectarea normelor de tehnică legislativă.

	2.
	1. După alineatul (5) al articolului 94 se introduce alineatul (6) cu următorul cuprins:
(6) Este interzisă vânzarea bunurilor către persoane fizice sau juridice care au obligaţii bugetare neachitate, chiar dacă acestea au fost în totalitate sau în parte, scutite, amânate sau eşalonate la plată.

Alin.(7) nou.


	1. După alineatul (5) al articolului 94 se introduc două alineate noi cu următorul conţinut:
„(6) Vânzarea bunurilor sechestrate se face numai către persoane fizice sau juridice care nu au obligaţii bugetare restante.

(7) În sensul alineatului precedent, în categoria obligaţiilor bugetare restante nu se cuprind obligaţiile bugetare pentru care s-au acordat, potrivit legii, reduceri, amânări sau eşalonări la plată.”
	Pentru punerea de acord a textelor cu reglementările în vigoare aflate în legile de specialitate.

	3.
	Art.98 litera j1 nouă.
	După litera „j” a articolului 98 se introduce o nouă literă „j1”  cu următorul cuprins:
„j1 menţiunea că toţi cei interesaţi în cumpărarea bunurilor să prezinte dovada emisă de creditorii bugetari că nu au obligaţii bugetare restante.” 
	Idem.

	4.
	2. Alineatul (1) al articolului 100 se completează cu litera h) cu următorul cuprins:
h) dovada, emisă de titularii de bugete, că nu are obligaţii bugetare neachitate.
	Alineatul 1 al articolului 100 se completează cu o nouă literă „h” cu următorul cuprins:
„h) dovada, emisă de creditorii bugetari, că nu are obligaţii bugetare restante.”
	Idem.



Prezenta propunere legislativă face parte din categoria legilor ordinare.

	PREŞEDINTE,

Prof. dr. Florin Georgescu
	VICEPREŞEDINTE,

Alexandru Mocanu


          Consilieri parlamentari:

          Onete Alexandru

          Bărdiţă Mariana

